text: Indbrud i storcenter - tavs alarm
  31 oktober 2014 kl. 07.53
  Indbrudstyve blev hjulpet godt på vej, da de i nat brød ind i Kolding Storcenter. Alarmerne var nemlig tavse.
  Et par indbrudstyve brækkede simpelthen indgangspartiet til Blå Gade ned og fik dermed adgang til to smykkebutikker. Pilgrim og Pandora.
  I den ene butik knuste tyvene en rude for at komme ind. I den anden smykkebutik kunne tyvene nøjes med at mosle med en dør, som de så kunne skubbe til side og få adgang til butikken.
  Det er endnu uvist, hvor mange værdier der er blevet stjålet.
  Det er også uvist, hvorfor alarmerne ikke blev aktiveret under indbruddet.
  Center Manager Anette Vestergaard Torp afviser, at der har været problemer med alarmerne, men ønsker ikke at udtale sig yderligere og ønsker ikke at TV SYD laver optagelser i storcentret.
  
  